**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**МИНИСТЕРСТВО ОБРАЗОВАНИЯ ГОРОДА АЛМАТЫ**

**«АЛМАТЫ СӘН ЖӘНЕ ДИЗАЙН КОЛЛЕДЖІ» КМҚК**

**КГКП «АЛМАТИНСКИЙ КОЛЛЕДЖ МОДЫ И ДИЗАЙНА»**

 **БЕКІТЕМІН**

 Алматы сән және дизайн

 колледжінің директоры

 \_\_\_\_\_\_\_\_\_\_Ж.Джунусалиев

 «\_\_\_\_\_\_»\_\_\_\_\_\_\_\_\_\_\_2020ж.

*Бауыржан Момышұлының 110 жылдығына арналған*

***«Ұлт намысы болған ұлы тұлға»*** *атты колледж аралық байқау*

Алматы 2020ж.

Алматы сән және дизайн колледжі Қазақ тілі мен әдебиеті пәнінің аға оқытушысы, ф.ғ.м. Қалдарбекова Айнур Қалдарбекқызының ұйымдастыруымен 1-курс студенттері арасында Кеңес одағының батыры, әскери қолбасшы, халық қаҺарманы, жазушы Б.Момышұлының 110 жылдығына арналған **«Ұлт намысы болған ұлы тұлға»** атты қалалық байқауды қашықтықтан өткізу туралы

**Ереже**

**І**. **Мақсаты мен міндеттері:**

1. Білім алушылар арасында дана халқымыздың дара перзенті, Кеңес одағының батыры, Екінші дүниежүзілік соғыстың даңқты жауынгері, әскери қолбасшы, стратег және тактик, халық қаҺарманы, жазушы, Б.Момышұлының шығармаларын насихаттау.

2. Шығармашылық пен айналысатын жастардың өнеріне қолдау көрсете отырып, көркем сөздің құдіреті мен қуатын жанымен сезініп, жүрегімен түсіне білуге үйрету,

3. Жастардың қазақ елінің тарихын білуіне, патриоттық сезімдері мен азаматтық жауапкершілігін арттыруға жол ашу.

4. Тәуелсіздіктің рухани құндылықтарын жаңғыртудың маңыздылығын жас ұрпақтың санасына сіңіру арқылы оларды отансүйгіштікке, елжандылыққа тәрбиелеу.

5. Ел арасындағы жас таланттарды танып, олардың шығармашылық ізденістерін ұлғайтып кеңінен халыққа таныту.

6. Байқауды ұйымдастырудың жалпы басшылығы қазақ тілі мен әдебиеті пәнінің оқытушысымен жүзеге асырылады.

**ІІ. Байқауға қатысушыларға қойылатын талаптар:**

1. Білім алушылар өз жанынан өлең шығарып айтатын дарындары болса тіпті керемет. Б.Момышұлы атамызға арнап жазған басақа да ақындардың арнау өлеңдерін оқу.
2. «Адам жаны-сыр сандық» айдарынан берілген нақыл сөздерінің жалғасын табу.
3. Байқауға 1-курс студенттері арасында жазба жұмысы қабылданады, шығарма (эссе) қазақ тілінде жазылуы тиіс.

**ІІІ. Байқау шарттары:**

1. Таныстырылым. Байқауға қатысушы білім алушы өзін таныстырады. Халық қаҺарманы, жазушы, ұлт жанашыры Б.Момышұлы атамыздың 110 жылыдығына (арнау) өлең оқу
2. Б.Момышұлының мақал-мәтелге айналып кеткен нақыл сөздері мен даналық ой-толғамдарынан «Адам жаны-сыр сандық» ұяшықтардан жасырын сөздің жалғасын табады:
3. Байқауға бұрын басқа жерде жарияланбаған жазба жұмыстары шығарма (эссе) қабылданады.
4. Анонимді туындылар, автордың аты-жөні көрсетілмеген, жалған атпен шығарылған жұмыстар байқауға қабылданбайды.
5. Байқауға төмендегідей жұмыстар жіберілмейді:

 -дөрекі сөздер қолданылған,

 -саяси, діни және ұлтаралық қайшылықтарды туындататын шығармалар,

Байқау комиссиясының отырысына бекітілген комиссия мүшелерінің 70% қатысса заңды деп саналады. Шешімдер ашық дауыс беру арқылы, байқаудың комиссия мүшелерінің қатысуымен өтеді. Байқау комиссиясының шешімімен 1-орын, 2-орын, 3-орындар тағайындалады. Студенттерді дайындап жетекшілік жасаған оқытушыларға **«Алғыс хат»** тағайындалады.

**IV. Байқаудың өткізілу уақыты:**

Байқауға ұсынылған жазба жұмыстары 2020 жылдың 7 желтоқсанына дейін қабылданады. Көрсетілген мерзімнен кешіктірілген жұмыстар қабылданбайды. Шығармаларды электрондық нұсқада жазып, aynur\_kaldarbekovn@mail.ru электронды поштасына жіберу керек.

**V. Қорытындылау:**

Байқау қорытындысы 2020 жылдың 10 желтоқсан байқаудан соң жарияланады.

Байқауға жіберілген шығармалар қайтарылмайды. Ұйымдастырушылар келіп түскен шығармаларды Бұқаралық ақпарат құралдарына және әр түрлі іс-шараларды ұйымдастыруда қолдануға құқылы.

Байқау қорытындысы бойынша жеңіске жеткен білім алушылар дипломдармен марапатталады.

Байқау комиссиясы байқаудың басқа қатысушыларын көрсеткен өнеріне қарай мақтау қағаздарымен марапаттай алады.

**Ұйымдастырушы;** Қазақ тілі мен әдебиеті пәнінің аға оқытушысы, ф.ғ.м.

Калдарбекова Айнур Калдарбековна.

Байланыс телефоны: 87074545734

Электронды почта: aynur\_kaldarbekovna@mail.ru